
1. ВЪВЕДЕНИЕ И ОБХВАТ

Настоящата политика за управление на доставчиците е разработена в съответствие с изискванията на международни стандарти свързани с мрежовата и информационна сигурност (МИС) и има за цел да осигури безопасността на информацията, с която доставчиците имат достъп.

Тази политика важи за всички служители, външни изпълнители и други заинтересовани страни, които имат достъп до информационните активи на образователната институция.

2. ОТГОВОРНОСТИ
2.1. Директорът на образователната институция е отговорен за създаването и поддръжката на актуална политика за управление на доставчиците.

2.2. Определеният служител по информационна сигурност е отговорен за разработването, изпълнението и поддръжката на организационни мерки за управление на доставчиците.

2.3. Определените служители отговорни за взаимоотношенията с трети страни (доставчици) отговарят за спазването на политиката.

2.4.  Неспазването на политиката може да доведе до дисциплинарни мерки и/или правни последици в зависимост от сериозността на нарушението.

3. ДЕФИНИЦИИ
3.1. Доставчици - включват физически лица или организации, които предоставят стоки, услуги или технологии на образователната институция.

3.2. Информация - всякаква информация, независимо от формата или носителя, включително тази, съхранявана електронно или на хартия.

4. ОЦЕНКА НА ДОСТАВЧИЦИТЕ

4.1. Образователната институция провежда процес на оценка на доставчиците, преди да им бъде предоставена достъп до информацията на образователната институция (ПРИЛОЖЕНИЕ 1).

4.2. Оценката на доставчиците включва проверка на техните практики свързани със сигурността, политики и процедури, както и тяхната способност да спазват изискванията на стандарти свързани с МИС.

5. СКЛЮЧВАНЕ НА ДОГОВОРИ

5.1. Образователната институция сключва договори с доставчиците, като ясно определят отговорностите и задълженията на страните по отношение на сигурността на информацията.

5.2. Договореностите обхващат въпроси като защита на информацията, управление на достъпа, обработка на данни, съхранение и предаване на информацията, съответствие със законодателството за защита на данните и други изисквания свързани със сигурността на информацията. За целта клаузи свързани със сигурността се залагат във всеки договор (ПРИЛОЖЕНИЕ 2) и  изпълнителите и участниците в  изпълнението на договора подписват декларация за опазване на информацията (ПРИЛОЖЕНИЕ 3).

5.3.  Образователната институция осъществява редовен мониторинг и преглед на дейността на доставчиците, за да се увери, че те спазват политиката за управление на информационната сигурност.

6. ОБУЧЕНИЕ И ОСВЕДОМЕНОСТ

Служителите, отговорни за управление на доставчиците, са обучени относно политиката за управление на доставчиците и са осведомени за сигурността на информацията и националните изискванията.

7. ПРЕГЛЕД И ПОДОБРЕНИЕ

Политиката за управление на доставчиците се преглежда и актуализира периодично, поне веднъж годишно. Резултатите от прегледите и оценките се документират и използват за подобряване на процесите на управление на доставчиците.

ПРИЛОЖЕНИЕ 1

МЕТОДОЛОГИЯ ЗА ОЦЕНКА НА ДОСТАВЧИЦИТЕ

За всеки от критериите се дава оценка от 0 – не съответства на критерия и 1 съответства на критерия. 


Крайната /комплексната/ оценка се получава от общия сбор на точките. 


При комплексна оценка от 3 и повече точки, доставчикът се одобрява. 


При периодична оценка на доставчиците, тези, които дадат като резултат комплексна оценка от 2 или по-малко точки, отпадат от списъка на одобрените доставчици.


Оценяването се извършва най-малко веднъж годишно от комисия, включваща: Ръководител проект, Редактор, Ръководител екип предпечат. Въз основа на оценката се изготвя списък на одобрените доставчици, който се утвърждава от У. 


От одобрени доставчици могат да се купят продукти и без да има подписан договор. При големи обеми и многократни доставки може да се пристъпи към сключване на договори за закупуване /за доставка/.


Всички служители от фирмата, които извършват доставките на материали, спазват утвърдения списък на доставчиците на продукти. 


Таблица за оценка на доставчици

 

№
Име на фирмата/ доставчика

Одобрен Да/Не

Критерии за оценяване на доставчик

Обща оценка

 

Дата на оценката

Наличие на рекламации до момента от продуктите на доставчика

Цени

Условия на плащане – разсрочено плащане

Срок на доставка

Качество на продукта

1
2
3
4
ПРИЛОЖЕНИЕ 2

Конфиденциалност 

Чл. ……  Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.]

(Вариант за дефиниция: Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.)
(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до (ИЗПЪЛНИТЕЛЯ/съответната Страна), всички (негови/нейни) поделения, контролирани от (него/нея) фирми и организации, всички (негови/нейни) служители и наети от (него/нея) физически или юридически лица, като (ИЗПЪЛНИТЕЛЯТ/съответната Страна) отговаря за изпълнението на тези задължения от страна на такива лица. 

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Публични изявления

Чл. …… ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Чл. …. ИЗПЪЛНИТЕЛЯ декларира, че всички негови служители, ангажирани с дейности по изпълнение на договора, преди започването на дейността им:
1. са поели задължение де не разгласява станалата му известна в изпълнение на договор информация и след приключване изпълнението на настоящия договор и/или след прекратяването на дейността им с ВЪЗЛОЖИТЕЛЯ;

2.  са преминали подходящо обучение, за да се гарантира, че изпълняват задачите си при спазване на правилата, приложими за защита на личните данни и мрежовата и информационна сигурност.
Чл. … ИЗПЪЛНИТЕЛЯ се задължава да прилага адекватни мерки за мрежова и информационна сигурност в съответствие с действащото законодателство (Закон за киберсигурност, Наредбата за минималните изисквания за мрежова и информационна сигурност, Закон за електронното управление, Наредба за общите изисквания към информационните системи, регистрите и електронните административни услуги) и относимите вътрешни правила на образователната институция. 
Чл. … ИЗПЪЛНИТЕЛЯ декларира, че прилага комплексна система от мерки за управление на  информационната сигурност и защита на личните данни.

Чл. …. В случай че ИЗПЪЛНИТЕЛЯ установи нарушение на информационната сигурност ( инцидент, свързан с информационната сигурност), без ненужно забавяне уведомява писмено ВЪЗЛОЖИТЕЛЯ, като му предоставя цялата налична информация във връзка с нарушението, включително и време за възстановяване на работата, условия за затваряне на инцидент.

Чл. …. С оглед на осигуряването на непрекъсната и висока степен на информационна и мрежова сигурност, ВЪЗЛОЖИТЕЛЯ си запазва правото да извършва проверка за спазване на информационната сигурност на ИЗПЪЛНИТЕЛЯ.

Чл. …. При неспазване на изискванията за сигурност на информацията, включително и договорените срокове, количество и/или качество на услугата, което може да създаде риск за мрежовата и информационната сигурност, ИЗПЪЛНИТЕЛЯ дължи неустойка в размер на ….%.

ПРИЛОЖЕНИЕ 3

Д Е К Л А Р А Ц И Я

ЗА ОПАЗВАНЕ НА ИНФОРМАЦИЯ

Долуподписаният/ та …………………………………………………………….., 

ЕГН: ..........................,  в качеството ми на ………………………………………., декларирам, че ще пазя в тайна, информацията станалата ми известна във връзка с изпълнението на Договор №    /    г., съдържаща лични данни, определена като „конфиденциална“, както и друга защитена от закон или по силата на договора информация. За неизпълнение на тези задължения ми е известно, че нося предвидената в съответните нормативни актове отговорност. 

Декларирам, че ще пазя в тайна, станалата ми известна информация, относно съдържанието на документация, политики и процедури, начин на функциониране, комуникации, мрежи и информационни системи на образователната институция, както и че няма да разгласявам, използвам или предоставям на трети лица информация във връзка с изпълнението на този договор, с изключение на случаите, когато съм задължен по закон за това.

При обработването на данните се задължавам да спазвам разпоредбите на Регламент (ЕС) 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО и Закона за защита на личните данни. 

Известна ми е отговорността по Глава девета „а“ „Компютърни престъпления“ от Особената част на Наказателния кодекс, относно достъп до компютърни данни в компютърна система без разрешение, добавяне, промяна, изтриване или унищожаване на компютърна програма или компютърни данни, въвеждане на компютърен вирус в компютърните системи или мрежи на обучителната организация, разпространение на пароли или кодове за достъп до компютърна система или до компютърни данни и от това последва разкриване на лични данни или информация, представляваща държавна или друга защитена от закон тайна.

Декларирам, че ще спазвам изискванията на закона за Киберсигурност и Наредбата за минималните изисквания за мрежова информационна сигурност.
Известна ми е отговорността по чл. 284 от Наказателния кодекс, а именно: 

„Длъжностно лице, което във вреда на държавата, на предприятие, организация или на частно лице съобщи другиму или обнародва информация, която му е поверена или достъпна по служба и за която знае, че представлява служебна тайна, се наказва с лишаване от свобода до две години или с пробация.“
Дата: ...... ...... 20...... г.
ДЕКЛАРАТОР: ......

 FORMTEXT 
......

 FORMTEXT 
......

 FORMTEXT 
......

 FORMTEXT 
......

 FORMTEXT 
......

 FORMTEXT 
......

 FORMTEXT 
......

 FORMTEXT 
......
(подпис, изписани саморъчно трите имена 

или електронен подпис)



Ниво 1 - TLP-GREEN

                 Страница 1 от 1

[image: image1.emf]_1824534641.unknown

